עין העולם (ספר)

פרולוג - הר הדרקון

3000 שנה לפני אירועי הסדרה כוחות האור מנצחים את אדון האופל. אך כתוצאה מחתימת החור בכילאו של אדון האופל ונגיעה בו עם סאידין הוא זוהם (הצד הזכרי של המעיין האמיתי). כתוצאה מכך 114 האאס סדאי הגברים מאבדים את שפיותם.
הפרולוג מציג את לואס תרין טלמון (המכונה גם טובח השארים), הדרקון, מפקד כוחות האור, רגע לאחר שאיבד את שפיותו ורצח את משפחתו ("טבח השארים" (באנגלית: kinslaying)), לואס עדיין לא מודע למה שקרה. ואז ישמעאל, אחד מהארורים, מחזיר ללואס תרין את שפיותו בעזרת הכוח האמיתי ומאפשר לו להבין את מעשיו. כשהבין לואס תרין שהוא עצמו רצח את בני משפחתו הוא מתאבד על ידי תיעול כמות קטלנית של סאידין. כתוצאה מכך נגרם פיצוץ אדיר שיצר את הר הדרקון.

ליל חורף

הסיפור מתחיל בכפר קטן בשם שדה אמונד, במחוז כפרי נידח בשם שני נהרות. מספר נערים באותו הגיל מבחינים כל אחד לחוד בפרש שחור בקרבת הכפר. אחד מהנערים הוא רנד אל'תור, המגיע עם אביו מהחווה בה הם מתגוררים אל שדה אמונד לרגל החג בל טיין, חג תחילת האביב. לרגל החגיגות הגיעו לכפר להטוטן, תום מרילין, רוכל בשם פדן פיין ושני זרים לא ידועים: הגבירה מוריין והאדון לאן. רנד ואביו וחוזרים לחוותם לפנות ערב, בכוונה לחזור למחרת, עת חגיגות החג יחלו.
רנד ואביו חוזרים לחוותם, אך בערב הם מותקפים על ידי טרולוקים, יצורי אופל חייתים שנחשבו לאגדה ולא נראו במקום כל כך דרומי זה אלפי שנים. הם מצליחים להימלט אך טאם, אביו של רנד, נפצע בהתקפה ונגרר על ידי רנד על אלונקה, במשך כל הלילה, אל שדה אמונד. בהגיעו לכפר מצפה לרנד הלם מוחלט: טרולוקים תקפו גם את הכפר, מחצית מהבתים עלו באש וישנם פצועים רבים. כמו כן מתברר לו כי הגבירה היא אאס סדאי ולאן הוא העוצר שלה. והם הזהירו את אנשי הכפר על בואם של הטרולוקים ונלחמו לצידם. לאחר שחוכמת הכפר מבהירה לרנד כי אין בכוחה לעזור לאביו, רנד מבין כי האאס סדאי היא היחידה שמסוגלת להציל את אביו הגוסס בעזרת כוחותיה. למרות הרתיעה מאאס סדאי, רנד מבקש את העזרה ומוריין מרפאת את טאם.
לאחר שטאם נרפא ושוקע בשינה עמוקה, מסבירה מוריין לרנד כי רק הוא ומספר נערים בגילו הבחינו בפרש השחור שלמעשה היה מירדראל, יצור קטלני של אדון האופל, המשרה פחד על המביטים עליו. היא מספרת לו כי בהתקפה בליל חורף, הייתה החווה של טאם ושל רנד היחידה שהותקפה מחוץ לכפר, ובכפר עצמו נבחרו המטרות בקפידה ובתכנון, שלא כדרכם של הטרולוקים לזרוע הרס ללא מטרה. הבתים שאליהם כוונה ההתקפה בכפר היו הבתים בהם התגוררו שני ידידיו של רנד, מאט קוטון ופרין אייברה. מוריין סדאי הגיעה למסקנה כי אדון האופל רוצה מאוד את אחד מהם או שלושתם, והיא לוקחת את שלושת הנערים מכפרם במטרה לגלות מדוע הם חשובים כל כך ומהו יעודם.

עד לשאדאר לוגות

מוריין, לאן, רנד, מאט ופרין יוצאים לדרך בחברת הלהטוטן, תום מרילין, ואגווין אלוו'ר, בתו של ראש הכפר שמצטרפת כדי לראות את העולם שבחוץ ולחפש הרפתקאות. החבורה יוצאת את שני נהרות במסע לילי חשאי, ושבוע לאחר מכן מגיעה לבארלון, העיר הקרובה. בבארלון מצטרפת אל החבורה נינאב אל'אמרה, חוכמת הכפר הצעירה של שדה אמונד שהגיעה מתוך מטרה להחזיר את הצעירים לביתם. בבארלון פוגש רנד את מין פארשו, החוזה, ובעקבות התקפה של מירדראל בפונדק בו שהו יוצאת החבורה מבארלון לכיוון העיר הבאה, גשר לבן, בכוונה להגיע לקאמלין ומשם לטאר וולון, מרכז האאס סדאי. בדרך לגשר לבן הם מותקפים על ידי צבא של טרולוקים המקיף אותם מכל עבר, והברירה היחידה היא להיכנס לעיר המקוללת, שאדאר לוגות.
שאדאר לוגות הייתה פעם עיר מפוארת וחזקה, עד שבזמן מלחמות הטרולוקים הגיע אליה אדם בשם מורדט, וזרע פילוג וחשדנות בעיר. תושביה נהפכו לקיצוניים יותר ויותר במלחמתם כנגד האופל, והחלו לחשוד בכל אדם שהוא ידיד אופל. העיר התכנסה בתוך עצמה, בחשדנות ושנאה עמוקים כל כך עד שכל תושביה נהרגו מלבד אותו מורדט, שנשאר חי במשך מאות שנים. כיום, מסוכנת העיר גם ביום, אך בלילה יוצא מאשדאר, מעין ישות-ערפל חסרת בינה, שכל הנוגע בה מת. לכאן הגיעה החבורה במודע במנוסתה מפני צבא הטרולוקים. 
זכר העיר מבעית עד היום את הטרולוקים, אך הם אולצו להיכנס אליה בכל זאת על מנת למצוא את אלה אשר אחריהם הם רודפים. בני החבורה פנו לצאת מן העיר לכיוון נהר הארינל, אך הופרדו זה מזה על ידי מאשדאר והטרולוקים. למחרת, התפצלו לשלוש חבורות, אשר איש מהן לא יודע היכן נמצא כל אחד מהאחרים, או האם הם בכלל חיים.